ORDE do 8 de xuño de 2011 pola que se resolve a convocatoria de axudas para a realización de actividades de formación de adultos na Comunidade Autónoma de Galicia durante o ano 2011.
Consellería de Educación e Ordenación Universitaria — III. Outras disposicións — 17/06/2011

Por Orde do 29 de decembro de 2010 (DOG do 5 de xaneiro de 2011) convocáronse axudas para a realización de actividades de formación de adultos durante o ano 2011, organizadas por corporacións locais e institucións privadas sen ánimo de lucro e legalmente constituídas pertencentes á comunidade autónoma.
Vistas a proposta da comisión de selección establecida no punto sexto da devandita orde e as propostas de confirmación ou modificación presentadas polo director xeral de Educación, Formación Profesional e Innovación Educativa, no uso das facultades que lle outorga o artigo quinto da orde antes mencionada,
Primeiro. Conceder, con cargo aos conceptos orzamentarios 09.04.422H.460.0 e 09.04.422H.481.0 da Dirección Xeral de Educación, Formación Profesional e Innovación Educativa as axudas que se relacionan no anexo I.
Segundo. Desestimar as alegacións presentadas pola Asociación Sociocultural de Minusválidos, e as presentadas polos concellos da Laracha, O Rosal, Mesía, Ames, O Páramo, Meis, O Pereiro de Aguiar e Guitiriz. Estimar as alegacións do Concello do Grove para a súa Actividade 2. Excluído o Concello de Ribas do Sil, o importe da subvención proposta para este concello (4.500 €) adxudícaselle ao Concello do Grove para a actividade antedita.
Aceptar a renuncia da
Fundación de Estudios y Análisis
; o importe da subvención proposta para esta entidade máis o remanente que existía no orzamento para entidades sen ánimo de lucro, permite conceder unha axuda de 4.500 € á entidade Cogami para a súa actividade de Ferrol e 3.500 € para a entidade Fundación Cume na súa actividade de alfabetización.
Terceiro. Denegar ou excluír, polas causas que se indican, as solicitudes que se relacionan no anexo II.
Cuarto. De conformidade co punto noveno da Orde do 29 de decembro de 2010, as axudas irán destinadas a sufragar os gastos do persoal docente que, como mínimo, alcanzarán o 80% do importe total da axuda concedida, e os gastos en material didáctico xerados polo proxecto, que non superarán o 20% do importe total da subvención.
No caso de que a actividade se realice na duración prevista e que, por razóns xustificadas, os gastos de persoal docente resulten menores do 80% da axuda concedida, a Consellería de Educación e Ordenación Universitaria poderá modificar a resolución da concesión da axuda asignando un novo importe, que será menor do concedido inicialmente e resultado de aplicarlle unha redución nos gastos en materiais didácticos na mesma porcentaxe que a redución dos gastos de persoal.
As axudas serán aboadas unha vez finalizada a actividade e no momento da súa completa xustificación.
Quinto. Na difusión das actividades subvencionadas mediante esta orde, nas convocatorias públicas, na súa publicidade e propaganda, así como nos lugares en que se realizan as referidas accións, deberá figurar que están financiadas ou cofinanciadas pola Xunta de Galicia, Consellería de Educación e Ordenación Universitaria, e aparecerá o seu anagrama. Ademais, quedará constancia explícita do dito cofinanciamento nos documentos, folletos, certificados e publicacións que se elaboren con motivo da realización da actividade formativa.
Sexto. Contra esta resolución os interesados poderán interpoñer o recurso potestativo de reposición ante o conselleiro de Educación e Ordenación Universitaria, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo, no prazo de dous meses, ante o Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 8 de xuño de 2011.
Provincia da Coruña.
Provincia de Lugo.
Provincia de Ourense.
Provincia de Pontevedra.
Total concellos: 197.921,67 €.